Kultura kompetento

Interkultura kompetento, aŭ simple kultura kompetento, estas gamo de kapabloj lingvaj, kognaj, afekciaj, kaj kondutaj kiuj gvidas al efika kaj konvena komunikado kun homoj de aliaj kulturoj. Transkultura edukado aŭ interkultura edukado estas terminoj uzataj por trejnado cele al atingo de kultura aŭ interkultura kompetento.

Efika interkultura komunikado konsistigas kondutojn kiuj plenumas la deziratajn celojn rilate interagadon de la koncernatoj. Ĝi inkluzivas kondutojn kiuj plenumas kulturajn atendojn, situaciajn trajtojn aŭ trajtojn de interrilatado.

 Trajtoj 
Individuoj kiuj efike kaj konvene agadas en interkulturaj situacioj montras altajn nivelojn de kultura memkonscio kaj komprenas la influon de kulturo sur konduto, valoroj kaj kredoj.Janet M. Bennett, The SAGE Encyclopedia of Intercultural Competence, SAGE Publications, USA, 2015, p. 490Deardorff, D. K. (2009). The Sage handbook of intercultural competence. Thousand Oaks, Calif: Sage Publications. Kognaj procezoj implicas la komprenon de situaciaj kaj kuntekstaj flankoj de interkulturaj interrilatadoj kaj la apliko de interkultura konscio, kiun influas la kompreno de la individuo pri si mem kaj pri sia propra kulturo. Memkonscio en interkulturaj interagoj postulas sinkontroladon por cenzuri ion ajn ne akcepteblan al alia kulturo. Kultura sentemo aŭ kultura konscio gvidas individuojn al kompreno pri kiel ilia propra kulturo determinas sentojn, pensojn kaj personecon.Alizadeh, S., & Chavan, M. (2016). Cultural competence dimensions and outcomes: a systematic review of the literature. Health & Social Care In The Community, 24(6), e117-e130. doi:10.1111/hsc.12293

Afekciaj procezoj difinas la gamon de emocioj kiuj aperas dum interkultura interagado. Ĉi tiuj emocioj forte rilatas al mem-koncepto, malfermiteco, nejuĝemo, kaj socia malstreĉiĝo. Ĝenerale, pozitivaj emocioj produktas respekton al aliaj kulturoj kaj iliaj diferencoj. Kondutaj procezoj rilatas al kiom efike kaj konvene la individuo direktas agojn por atingi celojn. Agojn dum interkulturaj interrilatoj influas la kapablo klare transporti mesaĝon, scipovo de la fremda lingvo, flekseblo kaj memregado de konduto, kaj sociaj kapabloj.Alizadeh, S., & Chavan, M. (2016). Cultural competence dimensions and outcomes: a systematic review of the literature. Health & Social Care In The Community, 24(6), e117-e130. doi:10.1111/hsc.12293

 Evoluigo de interkultura kompetento 
Interkulturan kompetenton determinas la ĉeesto de kognaj, afekciaj, kaj kondutaj kapabloj kiuj rekte formas komunikadon trans kulturoj. Messner, W., & Schäfer, N. (2012) The ICCA Facilitator's Manual. Intercultural Communication and Collaboration Appraisal. London: GloBus Research, p. 41 (also see: ); Spitzberg, B. H. (2000). A Model of Intercultural Communication Competence. In L. A. Samovar, & R. E. Porter, Intercultural Communication - A Reader (pp. 375-87). Belmont: Wadsworth Publishing. Tiuj esencaj kapabloj povas apartiĝi en kvin specifajn kompetentojn akireblajn per edukado kaj sperto: Deardorff, D. K. (2009). The Sage handbook of intercultural competence. Thousand Oaks, Calif: Sage Publications.

 Konscia atentemo: la kapablo kogne konscii pri kiel evoluas la komunikado kaj interagado kun aliaj. Gravas fokusiĝi pli en la procezo de la interagado ol en ĝia rezulto, konservante en perspektivo la deziratajn komunikajn celojn. Ekzemple, estus pli bone formuli demandojn kiel "Kion mi povas diri aŭ fari por helpi ĉi tiun procezon?" prefere al "Kion signifas tiuj celoj?" Deardorff, D. K. (2009). The Sage handbook of intercultural competence. Thousand Oaks, Calif: Sage Publications.
 Kogna flekseblo: la kapablo krei novajn kategoriojn de informoj prefere al konservado de malnovaj kategorioj. Ĉi tiu kapablo inkluzivas malfermiĝi al novaj informoj, allasi pli ol unu perspektivon kaj kompreni personajn alirojn al interpretado de mesaĝoj kaj situacioj. 
 Toleremo de ambigueco: la kapablo konservi fokuson en neklaraj situacioj anstataŭ maltrankviliĝi, kaj sisteme determini la plej bonan aliron laŭ la evoluritmo de la situacio. Ĝenerale, individuoj havantaj malaltan nivelon de toleremo serĉas informojn kiuj subtenas siajn kredojn, dum individuoj kun alta nivelo de toleremo serĉas informojn, kiuj donos komprenon pri la specife spertata situacio kaj pri aliaj. 
 Konduta flekseblo: la kapablo adaptiĝi kaj alĝustigi kondutojn al malsama kulturo. Kvankam scipovi duan lingvon povus esti signifa paŝo por ĉi tiu kapablo, ĝi ne nepre tradukiĝas al kultura adaptiĝemlo. La individuo devas esti preta asimili la novan kulturon. 
 Transkultura empatio: la kapablo bildigi per la imago la situacion de alia persono el intelekta kaj emocia vidpunkto. Montri empation inkluzivas la kapablojn rilati emocie kun homoj, montri kompaton, pensi el pli ol unu perspektivo kaj aktive aŭskulti. 
La "Strategia Laborplano por konsidero”, aperinta en la junia numero de la revuo Esperanto. kaj republikigita en Libera Folio, sub la temo 'Instruado' punkto 6., tekstis jene: 

"Daŭrigi la trejnadon pri interkultura kompetento por movadanoj kaj por instruistoj kaj instruantoj de Esperanto, kiuj povos plifortigi siajn kursojn per trejnado de lernantoj ne nur pri la lingvo [Esperanto], sed pri kultura alproksimiĝo al alilingvaj kaj alikulturaj lernantoj(eo) Strategia Laborplano por konsidero, Libera Folio, 2025-06-03 .

Referencoj

Kategorio:Etna identeco
Kategorio:Interkulturismo
Kategorio:Kultura politiko
Kategorio:Homa komunikado
Kategorio:Etiketo
Kategorio:Kultursciencoj
Kategorio:Kultura geografio
Kategorio:Kultura antropologio
Kategorio:Listo de arkivitaj paĝoj de Retarkivo